hotchpotch/miracl-hf-unified huggingface dataset:
Chris Martin
Christopher Anthony John ”Chris” Martin (s. 2. maaliskuuta 1977 Exeter, Englanti) on brittiläisen Coldplay-yhtyeen laulaja. Hän soittaa yhtyeessä myös kitaraa ja pianoa. Laulajana Martin tunnetaan Coldplayn kappaleissa esiintyvästä, hänelle ominaisesta falsettiäänestään.
Martin syntyi Essexissä, Devonin kreivikunnassa, Englannissa. Hän opiskeli Ancient World Studiesia University College Londonissa (UCL), josta valmistui huippuarvosanoin. Hänen äitinsä oli opettaja ja isänsä kirjanpitäjä.
Coldplayn lisäksi Martin on tehnyt kappaleita useille muille artisteille kuten Jamelialle ("See It in a Boy's Eyes") ja Embracelle ("Gravity"). Lisäksi hän on tehnyt yhteistyötä Ron Sexsmithin, Faultlinen, The Streetsin, Nelly Furtadon ja Ian McCullochin kanssa. Hän oli myös mukana levyttämässä Band Aid 20 -hyväntekeväisyyssingleä "Do They Know It's Christmas?" vuonna 2004.
Chris Martin teki kappaleen "Moses" vaimolleen Gwyneth Paltrow'lle. Martinin kappale "’Til Kingdom Come" on omistettu Johnny Cashille.
Martin on esiintynyt cameorooleissa vuonna 2009 mokumentaarielokuvassa "Brüno" sekä yhdessä Coldplayn kitaristi Jon Bucklandin kanssa vuoden 2004 zombielokuvassa "Shaun of the Dead".
Martin esiintyi myös Modern Family -sarjan yhdeksännen tuotantokauden jaksossa nimeltä ”Brushes with Celebrity” (jakso 8).
Martin tunnetaan näkyvästä työstään Reilun kaupan hyväksi. Hän on matkustanut kehitysmaissa ja tehnyt paljon kampanjatyötä reilun kaupankäynnin edistämiseksi. Martinin vasemmassa kädessä usein näkyvä kuva symboloi juuri reilua kauppaa. Hän on myös ottanut kantaa politiikassa ja kritisoi muun muassa George W. Bushia ja Irakin sotaa.
Eläinoikeusjärjestö PETA valitsi Martinin vuonna 2005 maailman seksikkäimmäksi kasvissyöjäksi.
Martin oli naimisissa näyttelijä Gwyneth Paltrown kanssa vuosina 2003–2014. Heidän esikoistyttärensä Apple Blythe Alison syntyi 14. toukokuuta 2004 ja toinen lapsi Moses Bruce Anthony 8. huhtikuuta 2006.
Martin alkoi seurustella vuonna 2017 Fifty Shades of Grey -sarjan näyttelijä Dakota Johnsonin kanssa.
William Willett, joka keksi kesäajan ("daylight saving time"), oli Chris Martinin isoisoisoisä.
Kustom
Kustom on yhdysvaltalainen vahvistimien valmistaja, joka aloitti toimintansa vuonna 1966. Yhtiö valmistaa myös oheistarvikkeita.
Bairen lause
Bairen lause on tärkeä työkalu yleisessä topologiassa ja funktionaalianalyysissä. Lause voidaan muotoilla kahdella tavalla, joista kumpikin antaa riittävän ehdon sille, että topologinen avaruus on Bairen avaruus.Huomaa, että kumpikaan Bairen lause ei seuraa toisesta, sillä on olemassa täydellinen metrinen avaruus, joka ei ole lokaalisti kompakti (irrationaalilukujen Bairen avaruus) ja toisaalta on olemassa lokaalisti kompakti Hausdorffin avaruus joka ei ole metristyvä (ylinumeroituva Fortin avaruus). Tällainen avaruus esitellään kirjassa Steen ja Seebach: Counterexamples in Topology.
Kummankin Bairen lausen todistus vaatii valinta-aksiooman käyttöä. Itse asiassa väite, että jokainen täydellinen pseudometrinen avaruus on Bairen avaruus on ekvivalentti valinta-aksiooman heikomman muodon, riippuvan valinta-aksiooman, kanssa. .
Baire1:stä käytetään todistamaan avoin kuvauslause, suljettu kuvaajalause ja uniformi rajoittamattomuusperiaate
Baire1 osoittaa myös, että jokainen täydellinen metrinen avaruus, jossa ei ole erakkopisteitä, on ylinumeroituva. (Jos "X" on numeroituva täydellinen metrinen avaruus, jossa ei ole erakkopisteitä, on jokainen yksiö {"x"} "X":ssä ei-missään tiheä, joten "X" kuuluu ensimmäiseen kategoriaan. Tämä osoittaa, että reaalilukujen joukko on ylinumeroituva.
Baire1 osoittaa, että kukin seuraavista avaruuksista on Bairen avaruus:Baire1:stä seuraa monia tuloksia, joita on lueteltu ranskaksi ja englanniksi osoitteessa Bwatabaire.
Haapaveden lukio
Haapaveden lukio on Pohjois-Suomen vanhin maaseutulukio. Lukion painopistealueina ovat tietotekniikka, kansainvälistyminen ja oppilaitosyhteistyö. Koulu on tehnyt yhteistyötä Oulun yliopiston kanssa 90-luvulta lähtien. Koulun opiskelijamäärä on tällä hetkellä noin 130 opiskelijaa. Yhteishakukoodi Haapaveden lukioon on 1951.
Haapaveden lukio aloitti toimintansa yhteiskouluna 9. syyskuuta vuonna 1919. Kokous yhteiskoulun perustamisesta järjestettiin muutamaa kuukautta aiemmin 20. päivä heinäkuuta. Ensimmäisen lukioluokan opiskelut alkoivat 1.9.1923. Vuonna 1935 yhteiskoulusta tuli yliopistoon johtava kuuteen kansakoululuokkaan jaettu oppikoulu, joka sisälsi kolmivuotisen keskikoulun ja matemaattis-luonnonopillisen lukion. Vuoden 1982 syksyllä koulussa siirryttiin kurssimuotoiseen lukiojärjestelmään, ja lopulta vuonna 1996 oppilaitos aloitti luokattomana lukiona. Nimekseen yhteiskoulu sai Haapaveden lukion 1. elokuuta 1985.
Syyslukukautena vuonna 2000 Haapaveden lukio aloitti etälukio-opintojen tarjoamisen ennen kaikkea aikuisopiskelijoille. Etälukio vakiintui Haapavedellä nopeasti ja lukuvuoden 2003-2004 päättyessä lukiosta oli jo valmistunut kunnioitettavat kahdeksan aikuisylioppilasta. Vuonna 2001 Haapaveden lukiossa aloitti tietotekniikkalinja, jolle on valittu opiskelijat yhteishaun kautta vuodesta 2002. Koko Suomen mittakaavassa ainutlaatuisen kummilukiosopimuksen Haapaveden lukio solmi Oulun yliopiston kanssa 23.5.2005. Sopimuksen myötä vahvistettiin oppilaitosten jo toista vuosikymmentä kestänyt yhteistyö etenkin tietojenkäsittelytieteiden, kemian, fysiikan ja kasvatustieteiden saralla.
Haapaveden yhteiskoulu toimi 1.9.1919 - 31.10.1920 välisen ajan silloisen opettajansa Hanna Muttosen kahdessa vinttikamarissa. Omaan puurakenteiseen koulutaloon, joka sijaitsi Haapaveden nykyisen terveyskeskuksen paikalla, muutettiin 1. marraskuuta 1920. Koulutaloa laajennettiin vuonna 1954 kivisellä siipirakennuksella. Kesällä 1967 lukio muutti Haapaveden koulukeskuksen tiloihin, johon valmistui 1989 oma siipirakennuksensa nykyiselle lukiolle.
Haapaveden lukiossa voi opiskella tietokoneen käyttäjän A-ajokortin sekä @-kortin. Lisäksi tarjolla on muita ATK-kursseja, mm. kaksi pelikurssia, ohjelmointia sekä kotisivukurssi.
Tampereen kristillinen koulu
Tampereen kristillinen koulu toimii Tampereella Nurmin kaupunginosassa 12 kilometriä kaupungin keskustasta. Koulu toimii yhteiskristilliseltä pohjalta Adventtikirkon ylläpitämänä. Koulu on perustettu vuonna 1966 ja nykyisiin tiloihinsa se muutti vuonna 2000.
Koulu tarjoaa maksutonta kristillisiin perusarvoihin ja elämänkatsomukseen pohjautuvaa perusopetusta peruskoulun kaikille vuosiluokille.
Ydinenergianuoret
Ydinenergianuoret on suomalainen nuorisojärjestö, joka korostaa ydinvoiman hyviä puolia. Sääntöjensä mukaan Ydinenergianuoret pyrkii muuttamaan yhteiskuntaa ekologisesti, taloudellisesti ja sosiaalisesti kestävämmäksi, ja edistämään eri energiamuotojen tasapuolista kohtelua sekä hyväksyttävyyttä yhteiskunnassa.
Yhdistys tiedottaa muiden maiden ydinvoimakeskustelusta sekä vastaa ydinvoimaa vastustavien ympäristöjärjestöjen tuottamaan materiaaliin.
Järjestön puheenjohtaja on Tuomo Huttunen ja varapuheenjohtaja Jaakko Pirttikoski. Yhdistyksellä on noin 500 jäsentä.
Järjestö on perustettu vuonna 1994, kun viidennen ydinvoimalan rakentamisesta tehtiin kielteinen päätös eduskunnassa. Alun perin yhdistys perustettiin nimellä Nuoret Ydinvoiman puolesta, mutta muutti seuraavana vuonna nimensä Ydinenergianuoriksi.
Hymne Chérifien
Hymne Chérifien on Marokon kansallislaulu, joka on ollut käytössä jo ennen maan itsenäistymistä vuonna 1956. Laulun on säveltänyt Léo Morgan, sen nykyään käytössä olevat sanat on kirjoittanut Ali Squalli Houssaini vuonna 1970.
منبت الأحرار * مشرق الأنوار
منتدى السؤدد وحماه
دمت منتداه
وحماه
عشت في الأوطان * للعلى عنوان
ملء كل جنان * ذكرى كل لسان
بالروح * بالجسد
هب فتاك
لبي نداك
في فمي وفي دمي
هواك ثار نور ونار
اخوتي هيا * للعلى سعيا
نشهد الدنيا * أنا هنا نحيا
بشعار
الله
الوطن الملك
Manbita l-ʾaḥrār
Mashriqa l-ʾanwār
Muntadā s-suʾdadi wa-ḥimāh
Dumta muntadāh wa-ḥimāh
ʿIshta fī l-ʾawṭān
Lil-ʿulā ʿunwān
Milʾa kulli janān
Dhikrā kulli lisān
Bi-r-rūḥi, bi-l-jasadi
Habba fatāk labbā nidāk
Fī famī wa-fī damī
Hawāka ṯāra nūr wa-nār
ʾIḫwatī hayyā lil-ʿulā saʿyā
Nušhidi d-dunyā ʾanna hunā naḥyā
Bi-shiʿār
Allāh, al-waṭan, al-mālik
Fountain of Freedom 
Source of Light
Where sovereignty and safety meet,
Safety and sovereignty 
May you ever combine!
You have lived among nations
With title sublime,
Filling each heart, 
Sung by each tongue,
Your champion has risen 
And answered your call.
In my mouth
And in my blood
Your breezes have stirred 
Both light and fire.
Up! my brethren, 
Strive for the highest.
We call to the world 
That we are here ready.
We salute as our emblem
God, Homeland, and King.
IFF (tiedostomuoto)
Interchange File Format (IFF) on tiedostoformaatti, joka esiteltiin ensimmäisen kerran vuonna 1985. Electronic Arts esitti IFF:n helpottamaan tiedon siirtoa eri valmistajien ohjelmien välillä. EA julkaisi dokumentaatiota ja lähdekoodia C-kielellä helpottamaan muodon käyttöönottoa.
IFF-tiedostoilla ei ole varsinaista tiedostopäätettä. Useimmat tiedostot joilla on tiedostopääte ".iff" ovat ILBM-tiedostoja.
IFF-tiedosto koostuu "palasista" (eng. "chunks"). Jokainen "palanen" alkaa "Type ID"-koodilla. Macintosh kutsuu Type ID-koodia OSType:ksi ja Windows FourCC:ksi. 
"Palasia" voi olla monta eri tyyppiä.
Päätyypit IFF-tiedostossa on pakko olla näitä "palasia":
Muut tyypit:
"Palasta" seuraa 32-bittinen numerosarja, joka kertoo "palasen" koon tavuissa.
Tautiška giesmė
Tautiška giesmė (”Kansallislaulu”) on Liettuan kansallislaulu. Sen kirjoitti vuonna 1898 tohtori Vincas Kudirka. Laulusta tuli itsenäistyneen Liettuan kansallislaulu vuonna 1919. Kun Liettua liitettiin osaksi Neuvostoliittoa vuonna 1940 laulu poistettiin käytössä, kunnes kansallismieliset liettualaiset alkoivat käyttää sitä neuvostovaltaa vastustavissa mielenosoituksissaan 1980-luvun lopulla. Liettuan itsenäistyttyä uudelleen vuonna 1991 laulusta tuli uudestaan maan kansallislaulu.
Lietuva, Tėvyne mūsų,
Tu didvyrių žeme,
Iš praeities Tavo sūnūs
Te stiprybę semia.
Tegul Tavo vaikai eina
Vien takais dorybės,
Tegul dirba Tavo naudai
Ir žmonių gėrybei.
Tegul saulė Lietuvoj
Tamsumas prašalina,
Ir šviesa, ir tiesa
Mūs žingsnius telydi.
Tegul meilė Lietuvos
Dega mūsų širdyse,
Vardan tos Lietuvos
Vienybė težydi!
Liettua, rakas kotimaamme,
Arvollisten sankarien maa,
Uhkukoot poikasi voimaa ja tarmoa
Menneisyydestäsi!
Lapsesi aina ylpeästi
Valitkoot hyveen polut;
Mikä on sinulle hyväksi ja hyödyksi ihmisille
Olkoon heidän työnsä tavoitteena!
Aurinko yllä tämän maan
Hajottakoon kaiken synkän ja pimeän!
Totuus ja valo kirkkaasti loistaen
Ohjatkaa aina askelemme!
Rakkautemme synnyinmaahamme
Säilyköön palavana sydämessämme!
Tämän maan tähden
Me pysymme yhdessä.
Shree Man Gambhira
Shree Man Gambhira (”Kruunatkoon kunnia sinut”), on Nepalin aiempi kansallislaulu, joka samalla oli ylistyslaulu maan hallitsijalle. Laulu otettiin käyttöön 1962. Laulun on säveltänyt Bakhat Bahadur Budhapirthi vuonna 1899 ja sen on sanoittanut Sri Chakra Pani Chalise vuonna 1924.
Kolomäki
Kolomäki () on historiallinen kaupunginosa Primorjen piirissä Pietarissa. Se sijaitsee Pietarin keskustasta koilliseen.
Humat ad-Diyar
Humat ad-Diyar ("Isänmaan vartijat") on Syyrian kansallislaulu. Sen on sanoittanut Khalil Mardam Bey (1895-1959) ja säveltäneet Mohammad ja Ahmad Salim Flaifel. He ovat säveltäneet myös Irakin nykyisen kansallislaulun Mawtini ja Palestiinan kansallislaulun Biladi, samoin kuin monta muuta Lähi-idässä suosittua sävellystä. Homat el Diyarista tuli Syyrian kansallislaulu vuonna 1936. Maan yhdistyttyä Egyptin kanssa Yhdistyneeksi arabitasavallaksi vuonna 1958, maan kansallislauluksi tuli Homat el Doyarin ja tuolloisen Egyptin kansallislaulun yhdistelmä. Kun Yhdistynyt arabitasavalta hajosi jo vuonna 1960, palasi Syyria takaisin vanhaan kansallislauluunsa.
حـماةَالـديارِعليكمْ سـلامْ
أبَتْ أنْ تـذِلَّ النفـوسُ الكرامْ
عـرينُ العروبةِ بيتٌ حَـرام
وعرشُ الشّموسِ حِمَىً لا يُضَامْ
ربوعُ الشّـآمِ بـروجُ العَـلا
تُحاكي السّـماءَ بعـالي السَّـنا
فأرضٌ زهتْ بالشّموسِ الوِضَا
سَـماءٌ لَعَمـرُكَأو كالسَّـما
رفيـفُ الأماني وخَفـقُ الفؤادْ
عـلى عَـلَمٍ ضَمَّ شَـمْلَ البلادْ
أما فيهِ منْ كُـلِّ عـينٍ سَـوادْ
ومِـن دمِ كـلِّ شَـهيدٍ مِـدادْ؟
نفـوسٌ أبـاةٌ ومـاضٍ مجيـدْ
وروحُ الأضاحي رقيبٌ عَـتيدْ
فمِـنّا الوليـدُ و مِـنّا الرّشـيدْ
فلـمْ لا نَسُـودُ ولِمْ لا نشـيد؟
Humath al diari aleikum salam
Abt aan tozala al nafusu al kiram
Aareiunu al urubthi beyton haram
Wa Aarshu al shumusu himan la yudam
Robughu al shami buruju al Aala
Tohaki al suma'a bia'ali alsana
Fa ardon za het bilshumus al widaa'a
Samaon lamroka ou ka sama
Rafifu alamani wakhafuq alfuad
Aala aalamen duma shamla al bilad
Ama fihi min kul ain suwad
Wamin dami kuli shahydin midad
Noufuson ubaton wa madin magid
Wa ruhu al adahi raqibon aatid
Fa minna al walidu wa minna al rashid
Fa lem la nasudu wa lem la nasheed
Stan Getz
Stanley Gayetzky tai Stan Getz (2. helmikuuta 1927 Philadelphia, Pennsylvania – 6. kesäkuuta 1991 Malibu, Kalifornia), jolla nimellä hänet paremmin tunnetaan, oli yhdysvaltalainen jazzmuusikko. Häntä pidetään eräänä parhaista tenorisaksofonisteista.
Getz osasi jo lapsena soittaa useita eri soittimia, kuten kontrabassoa ja fagottia. 13-vuotiaana hän sai isältään ensimmäisen saksofoninsa. Vuonna 1943, 16-vuotiaana, hän pääsi soittamaan Jack Teagardenin yhtyeeseen. Soitettuaan muissa jazz-yhtyeissä (1944 Stan Kenton; 1945 Jimmy Dorsey; 1945–46 Benny Goodman) Getz sai solistin paikan Woody Hermanin yhtyeessä.
1950-luvulla Getz teki osaltaan cool Jazzia tunnetuksi yhdessä muun muassa Horace Silverin ja Oscar Petersonin kanssa. Vuonna 1958 hän yritti katkaista huumeriippuvuutensa muuttamalla Kööpenhaminaan.
Palattuaan Yhdysvaltoihin vuonna 1961 hänestä tuli keskeinen hahmo jazzin ja bossa novan yhteen sulauttamisessa. Getz levytti vuonna 1962 yhdessä kitaristi Charlie Byrdin kanssa kaupallisesti menestyneen albumin "Jazz Samba". Nimiraita oli versio Antônio Carlos Jobimin kappaleesta ”So Danco Samba”. Vuonna 1963 hän voitti Grammy-palkinnon parhaasta jazz-kappaleesta ”Desafinadolla”. Menestykkääksi osoittautunut fuusio sai jatkoa Getzin matkustettua Brasiliaan levyttämään yhdessä säveltäjä Jobimin, kitaristi João Gilberton ja tämän vaimon laulaja Astrud Gilberton kanssa. Yhteistyön tuloksena syntynyt ”The Girl from Ipanema” auttoi bossa novan tunnetuksi tekemisessä maailmanlaajuisesti ja on nykyään yksi maailman versioiduimmista kappaleista. Albumi "Getz/Gilberto" voitti kaksi Grammya vuonna 1964.
Jazzlaulaja Diane Schuurin ura alkoi edetä, kun Stan Getz kiinnostui hänestä kuultuaan Schuurin esiintymisen Montereyn jazzfestivaalilla 1979. Vuonna 1982 Schuur ja Getz esiintyivät yhdessä Valkoisessa talossa.
Getz kuoli vuonna 1991 Kalifornian Malibussa maksasyöpään.
Pyörätuolicurling
Pyörätuolicurling on curlingista sovellettu vammaisurheilulaji, jota pelataan pyörätuolissa istuen.
Curlingista poiketen pyörätuolicurlingissa harjaaminen on kiellettyä ja heittäminen tapahtuu paikaltaan. Tämä lisää heiton tarkkuuden merkitystä, sillä heiton tapahduttua kiven kulkuun ei ole enää mahdollista vaikuttaa.
Pyörätuolicurlingtoiminta alkoi Euroopassa 1990-luvun lopussa ja Kanadassa 2002. Laji oli ensi kertaa mukana paralympialaisten ohjelmassa Torinossa vuonna 2006.
Muita soveltavia curlingeja ovat kevennetyt versiot, kuten lattiacurling tai sisäcurling, pöytäcurling ja näkövammaiscurling.
Tasku (saari)
Tasku on saari Perämerellä Raahen edustalla. Raahen tuloväylän läheisyydessä sijaitseva karikkojen ympäröimä saari on tunnettu hyvänä uimapaikkana sekä saarella sijaitsevasta 150-vuotiaasta puisesta tunnusmajakastaan. Saarella on lisäksi vanha kalastajan asunto, joka palvelee yleisenä erätupana, ja sen piihapiirissä on wc/liiteri sekä vuonna 2008 rakennettu grillausmaja.
Saarella sijaitsee Taskun pookina tunnettu tunnusmajakka, merenkulun apuväline, jonka silloinen Luotsilaitos rakennutti vuonna 1853. Pookin suunnitteli Albin Stjerncreutz. Tunnusmajakka on edelleen pystyssä, ja Merenkulkuhallitus luovutti sen vuonna 1983 Raahen kaupungin hallintaan. Kaupunki vastaa myös tunnusmajakan ylläpidosta.
Pooki on rakennettu ympärysmitaltaan puolitoistametrisen keskuspilarin varaan. Pookin pohja on neliön muotoinen, ja seinät jatkuvat noin puoliväliin asti suorina. Puolivälistä ylöspäin huippu on katkaistun pyramidin muotoinen. Huippumerkkinä on puinen risti, joka kohoaa 19,2 metriä merenpinnan yläpuolelle. Pookin seinät ovat keltaisia.
Taskun saarella on ollut jo aiemmin tunnusmajakka, mutta sen kokoa tai ulkonäköä ei tunneta. Taskun pooki on kulttuurihistoriallisesti arvokas rakennus ja kuuluu olennaisena osana Suomen merenkulun
rakennusperintöön.
Taskun pooki on kunnostettu ja maalattu vuosina 2002–2003. Suomen Majakkaseura myönsi Raahen kaupungille tunnustuksena "Vuoden loistavin teko 2004" –palkinnon.
Esko Luostarinen
Esko Alpo Luostarinen (s. 8. toukokuuta 1935 Viipuri) on suomalainen entinen jääkiekkoilija, pelipaikaltaan hyökkääjä.
Luostarinen tunnetaan Lahden kiekkokulttuurin kehittäjänä. Hänen toimiessaan Reippaan pelaajavalmentajana 1964–1967 kaupunki oli lähinnä jalkapallopaikkakunta.
Luostarinen pelasi kuitenkin pääosan urastaan Tampereella TBK:ssa ja Tapparassa. Hän voitti neljä Suomen mestaruutta ja teki SM-sarjassa 166 ottelussa tehot 98+66. Tapparaan Luostarinen palasi Lahdesta valmentajaksi kausiksi 1968–1970.
Maajoukkueessa Luostarinen pelasi 93 ottelua saldolla 15+10. Hän edusti Suomea viisi kertaa MM-kisoissa ja kahdesti olympialaisissa.
Luostarinen oli myös pääsarjatason jalkapalloilija.
3GP
3GP on formaatti multimedian pakkaukseen. 3GPP on määritellyt 3GP:n matkapuhelinten käyttöön. 3GP on yksinkertaistettu versio MPEG-4-formaatista. 3GP:n tiedostopääte on .3gp tai .3g2.
3GP tallentaa videon MPEG-4- tai H.263-muodossa ja audion AMR-NB- tai AAC-LC-muodossa. 3GP myös sisältää tiedon kuvan koosta ja taajuudesta, jotta kuva on oikein ohjattavissa matkapuhelimen näytölle.
3GP:tä voi katsoa tietokoneella esimerkiksi VLC media playerilla, Media Player Classicilla, MPlayerilla ja QuickTimella.
Lee Sun-Hee
Lee Sun-Hee (s. 21. lokakuuta 1978 Soul) on eteläkorealainen taekwondon olympiavoittaja ja maailmanmestari. Hän voitti olympiakultaa naisten 67 kilon sarjassa Sydneyn olympialaisissa 2000 sekä maailmanmestaruuden vuonna 2003.
Atulat
Atulat eli "pinsetit" ovat apuväline, joiden avulla on helpompi tarttua ja käsitellä pieniä esineitä ihmiskäsin. Atulat on yleensä valmistettu metallista tai muovista. Atuloiden toinen kärki on kiinteästi kiinni ja toiset kärjet avoinna. Niitä yhteenpuristamalla atulat tarttuvat kohteeseensa.
Kahta tikkua käytettiin kolmannen kiinnipitämiseen, kun sitä kuumennettiin tulessa. Historiasta löytyy todisteita, että roomalaiset laivanrakentajat käyttivät atuloiden kaltaisia työkaluja irrottaessaan nauloja rakennelmista.
Atuloita käytetään muun muassa kosmetiikassa (ihonhoitoon) ja steriloituna haavanhoidossa poistamaan vieraita hiukkasia haavasta. Niitä käytetään myös postimerkkeilyssä, pienoismallien kokoamisessa sekä elektroniikassa pienten komponenttien käsittelyyn.
"Optisilla pinseteillä" käsitellään mikroskooppisen pieniä kohteita kuten yksittäisiä atomeja. Lasersäteen säteilyvoima siirtää pieniä partikkeleja. Biologisissa tieteissä näitä laitteita käytetään voimiin pikoNewtonien mittakaavassa ja etäisyyksissä nanometrien mittakaavassa. Etäisyydet vaihtelevat 10 nm - 100 mm.
"Magneettiset pinsetit" ovat magneettinen voima yksittäisten molekyylien (kuten DNA) käsittelyyn paramagneettisten vaikutusten kautta.
Runeberg-palkinto
Runeberg-palkinto () on suomalainen kirjallisuuspalkinto, joka myönnetään vuosittain Johan Ludvig Runebergin syntymäpäivänä 5. helmikuuta. Palkinto on jaettu vuodesta 1987.
Palkinnon jakavat yhdessä Porvoon kaupunki, sanomalehti Uusimaa, Suomen Kirjailijaliitto, Suomen arvostelijain liitto ja Finlands Svenska Författareförening. Vuonna 2015 palkinnon suuruus oli 10 000 euroa. Valintalautakunta asettaa ehdokkaat, joiden joukosta palkintolautakunta valitsee palkinnon saajan.
Jakob Bernoulli
Jakob Bernoulli (27. joulukuuta 1654 Basel, Sveitsi – 16. elokuuta 1705 Basel), tunnetaan myös nimillä Jacob, Jacques ja James Bernoulli, oli sveitsiläinen matemaatikko ja tiedemies. Hän oli matemaatikko Johann Bernoullin vanhempi veli.
Bernoullin ollessa nuori hänen vanhempansa pakottivat hänet opiskelemaan filosofiaa ja teologiaa, vaikka hänen todellinen intohimonsa oli matematiikka. Hän suoritti filosofiantutkinnon Baselin yliopistossa 1671 ja vuonna 1676 hänestä tuli teologian lisensiaatti. Vanhempiensa toiveiden vastaisesti hän kuitenkin opiskeli myös matematiikkaa ja tähtitiedettä.
Saatuaan tutkintonsa valmiiksi Bernoulli muutti vuonna 1676 Geneveen ja työskenteli siellä tuutorina. Myöhemmin hän muutti Ranskaan ja vietti siellä kaksi vuotta opiskellen René Descartesin seuraajien kanssa. 1680-luvun alussa Bernoulli matkusti Alankomaihin ja Englantiin tavaten useita tunnettuja matemaatikkoja.
Matkojensa jälkeen Bernoulli palasi kotikaupunkiinsa ja alkoi opettaa mekaniikkaa Baselin yliopistossa vuonna 1683. Hänet nimitettiin matematiikan professoriksi 1687.
Bernoullin tunnetuin kirja on todennäköisyyslaskentaa käsittelevä "Ars Conjectandi".
Siinä hän muun muassa esitti ensimmäisen matemaattisesti täsmällisen muotoilun periaatteelle, joka nykyisin tunnetaan suurten lukujen lakina. Teos kuitenkin julkaistiin vasta vuonna 1713, kahdeksan vuotta tekijänsä kuoleman jälkeen eikä sen vuoksi saanut sille kuuluvaa asemaa todennäköisyyslaskennan kehittymisessä. Bernoulli oli työstänyt suurimman osan todennäköisyyslaskentaideoistaan jo 1680-luvulla.
Bernoulli tunnetaan myös latinankielisen lausahduksen ”Eadem mutata resurgo” (suom. ”Nousen jälleen muuttuneena ja silti ennallani”) kehittäjänä. Lentävä lause viittasi alun perin logaritmiseen spiraaliin, jonka Descartes esitteli ensimmäisenä. Lausahdus on kirjoitettu Bernoullin hautakiveen.
Uljas Pulkkis
Uljas Voitto Pulkkis (s. 22. heinäkuuta 1975) on suomalainen säveltäjä. Hän opiskeli aluksi matematiikkaa Helsingin yliopistossa mutta vaihtoi pääaineekseen musiikkitieteen ja alkoi opiskella sävellystä Harri Vuoren johdolla. Pulkkis jatkoi opintojaan Sibelius-Akatemiassa Tapani Länsiön oppilaana.
Pulkkis on vakiinnuttanut asemansa yhtenä suosituimmista nykysäveltäjistä Suomessa. Hän voitti Kuningatar Elisabetin sävellyskilpailussa ensimmäisen palkinnon vuonna 1999 teoksellaan "Tears of Ludovico" (pianolle ja pienelle orkesterille). Tämän lisäksi suurta huomiota herätti myös viulukonsertto "Enchanted Garden" (2000), joka sai kantaesityksensä vuoden 2000 Ung Nordisk Musik -festivaalilla Helsingissä. Kappale voitti lisäksi vuonna 2001 Unescon Rostrumin (Vuosittainen UNESCO:n ja Kansainvälisen musiikkineuvoston järjestämä sävellyskuuntelu) yleisen sarjan.
Uljas Pulkkis sävelsi Ilmajoen Musiikkijuhlille kausille 2013–2014 kantaesityksenä Urho Kekkosesta kertovan oopperan, jonka libreton kirjoitti Lasse Lehtinen.
Omar Linares
Omar Izquierdo Linares (s. 23. lokakuuta 1967 Pinar del Río) on kuubalainen baseballpelaaja ja olympiavoittaja. Kolmospesämies Linares oli Kuuban joukkueessa voittamassa olympiakultaa 1992 ja 1996 sekä hopeaa 2000. World Cupissa hän oli Kuuban voittojoukkueessa 1998 ja 2001. Vuonna 2002 Linares siirtyi ammattilaiseksi Japaniin Chunichi Dragons -joukkueeseen.
Independência total
Independência total ("Täydellinen itsenäisyys") on São Tomé ja Príncipen kansallislaulu. Laulun, joka otettiin käyttöön 1975, on kirjoittanut Alda Neves da Graça do Espírito Santo ja säveltänyt Manuel dos Santos Barreto de Sousa e Almeida.
oleva ja yksi,
Arkadi ja Boris Strugatski
Arkadi Natanovitš Strugatski (; 28. elokuuta 1925 Batumi, Gruusian SNT – 12. lokakuuta 1991 Moskova) ja Boris Natanovitš Strugatski (; 14. huhtikuuta 1933 – 19. marraskuuta 2012 Pietari) eli Strugatskin veljekset ovat tunnetuimpia neuvostoliittolaisia tieteiskirjailijoita. He kirjoittivat teoksensa yhteistyössä.
Arkadi Strugatski oli koulutukseltaan japanin kielen kääntäjä. Boris Strugatski oli matemaatikko ja tähtitieteilijä. Veljesten teoksissa elävät rinnakkain sekä humanistiset että luonnontieteelliset teemat.
Boris Strugatski kirjoitti veljensä kuoleman jälkeen vielä kaksi romaania, mutta keskittyi lähinnä kantaa ottavaan kirjoitteluun demokraattisen opposition lehdistössä. Hän kävi myös oppositiolehti Novaja Gazetassa kirjeenvaihtoa Mihail Hodorkovskin kanssa tulevaisuudenvisioistaan.
Kommunistisen utopiakirjallisuuden parissa uransa 1950-luvulla aloittaneet Strugatskit joutuivat 1960-luvun lopulla sensuurin hampaisiin vähentäessään teknologisia painotuksia ja keskittyessään heijastamaan oman aikansa todellisuutta mielikuvituksellisten elementtien avulla ja yleissävyn muuttuessa pessimistisemmäksi. Myöhemmästä linjastaan kirjailijat itse käyttävät nimitystä "yhteiskuntafantasia". Se tarjoaa kriittisen näkökulman nykyhetken ilmiöihin esittämällä ne etäännytetyssä muodossa (eli kärjistettyinä ja fantasiamaailmaan sijoitettuna).
Strugatskien teoksista tunnetuimpia on "" (1972), jonka pohjalta Andrei Tarkovski ohjasi elokuvan "Stalker" (1979). Myös Fjodor Bondartšukin ohjaama elokuva "Asuttu saari" pohjautuu heidän teokseensa.
Soomaaliyeey toosoo
Soomaaliyeey toosoo () oli Somalian kansallislaulu vuosina 2000–2012. Maan itsenäistyttä Italian ja Ison-Britannian vallasta vuonna 1960, Somalia otti käyttöön Giuseppe Blancin (1886–1969) kirjoittaman tekstittömän hymnin. Tämä pysyi käytössä aina vuoteen 2000, jolloin uusi hymni korvasi sen. "Soomaaliyeey toosoo" on vanha, tunnettu somalialainen kansanlaulu.
Vuonna 2012 "Qolobaa Calankeed" korvasi "Somaaliyeey toosoon".
"Kertosäe":
Koste Seselwa
Koste Seselwa (”Seychelliläiset, tulkaa yhteen”) on Seychellien kansallislaulu. Laulu otettiin käyttöön maan itsenäisyyspäivänä, 18. kesäkuuta 1996, maan siirryttyä monipuoluejärjestelmään. Laulun ovat säveltäneet ja sanoittaneet Davdi Francois Marc André ja George Charles Robert Payet.
Kreoliranskaksi
Käännös (Englanninkielisen käännöksen kautta)
Kevin Costner
Kevin Michael Costner (s. 18. tammikuuta 1955 Lynwood, Kalifornia, Yhdysvallat) on yhdysvaltalainen näyttelijä ja ohjaaja, joka yleensä myös tuottaa omat elokuvansa. Costnerin tunnetuimpiin elokuviin kuuluu "Tanssii susien kanssa" (1990), josta hän voitti parhaan ohjaajan Oscarin ja Golden Globen vuonna 1990. Elokuva sai myös parhaan elokuvan Oscarin.
Costner tunnetaan myös esimerkiksi elokuvista "Lahjomattomat", "Robin Hood – varkaiden ruhtinas", "JFK – avoin tapaus", "Täydellinen maailma", "Waterworld" ja "Hidden Figures – varjoon jääneet" (2016). Hän näytteli Teräsmiehen adoptioisä Jonathan Kentiä vuonna 2013 ensi-iltansa saaneessa elokuvassa "Man of Steel".
Kevin Costner soittaa myös musiikkia muun muassa Modern West -yhtyeen kanssa.
Costner syntyi Lynwoodissa ja kasvoi Comptonissa, Kaliforniassa. Hän on nuorin kolmesta pojasta; keskimmäinen kuoli synnytyksessä. Costnerin perhe polveutuu saksalaisista maahanmuuttajista. Hänellä on myös englantilaista, skottilaista ja irlantilaista sukujuurta.
Costner kasvatettiin baptistiksi. Hän kävi Buena High Schoolia ja Villa Park High Schoolia, josta hän valmistui vuonna 1973. Lukeminen ei juuri innostanut nuorta Keviniä kouluaikoina, mutta hän harrasti mielellään urheilua, kävi pianotunneilla, kirjoitti runoja ja lauloi kuorossa. Costner kiinnostui näyttelemisestä viimeisenä vuotenaan collegessa ja alkoi Richard Burtonin innoittamana käydä draamatunneilla viitenä iltana viikossa. Näyttelemistä opiskellessaan Costner työskenteli samalla mm. markkinointivastaavana, kalastajana ja rekkakuskina.
Costnerin ura käynnistyi pikkurooleilla 1980-luvun alussa, ennen kuin hänestä tuli elokuvatähti "Lahjomattomien" ja "Ei pakotietä" -elokuvan myötä.
Kevin Costner vihittiin Cindy Silvan kanssa valmistujaisissaan vuonna 1978. He saivat kolme yhteistä lasta: Anne ”Annie” Clayton (s. 15. huhtikuuta 1984), Lily McCall (s. 4. elokuuta 1986) ja Joseph ”Joe” Tedrick (s. 31. tammikuuta 1988). Avioliitto päättyi eroon vuonna 1994. 25. syyskuuta 2004 Costner avioitui Christine Baumgartnerin kanssa. Parilla on kolme yhteistä lasta: pojat Cayden Wyatt (s. 6. toukokuuta 2007) ja Hayes Logan (s. 12. helmikuuta 2009) sekä tytär nimeltä Grace Avery, joka syntyi 2. kesäkuuta 2010. Costnerilla on myös vuonna 1996 syntynyt poika Liam suhteestaan Bridget Rooneyyn.
Kesäkuussa 2010 Costner kertoi haluavansa auttaa öljyntorjunnassa Meksikonlahdella, joten hänen yrityksensä Ocean Therapy Solutions tulee toimittamaan BP:lle seulontakoneita tätä varten.
Omninvest
Omninvest Kft. on unkarilainen lääkeyritys Pilisborosjenossa, jonka enemmistön omistaa kyproslainen Sumpter Pharmaceuticals Ltd. ja jonka kanssa Unkarin hallitus on solminut sopimuksen lintuinfluenssarokotteen tuottamisesta. Yrityksen arvellaan saavan 10 % maailmanlaajuisesta lintuinfluenssarokotteen myynnistä. Yksi rokote maksaa 5-6 dollaria, ja nykyisellään yritys kykenee valmistamaan 500 000 rokoteannosta viikossa. Unkarin kymmenmiljoonaiselle väestölle arvioidaan riittävän 3 500 000 rokotetta.
Unkari ja Venäjä ovat lisäksi neuvotelleet keskenään 30 000 000 dollarin arvoisesta lintuinfluenssarokotetehtaan rakentamisesta Tšeljabinskiin Siperiaan. Myös Yhdysvallat ja Britannia ovat osoittaneet kiinnostuksensa rokotetta kohtaan.
7 Ages
7 Ages on Australian Design Groupin vuonna 2004 julkaisema lautapeli ihmiskunnan historiasta. Peli sisältää 7 aikakautta, joista osa tai kaikki pelataan läpi ohjaillen erilaisia kansoja. Pisteitä saa parhaiten pelaamalla kansoja historian ohjenuoran mukaisesti ja eniten pisteitä pelin aikana kerännyt pelaaja voittaa pelin. Pelin massiivisuutta kuvaa se, että pelin ensimmäinen aikakausi alkaa 4000 eaa. ja viimeinen päättyy Internetin keksimiseen.
Peli sisältää valtavan maailman karttaa kuvaavan pelilaudan, satoja eri kansoille varattuja yksiköitä, historiasta tuttuja suuria johtajia ja muita pelimerkkejä sekä 110 korttia, joihin pelimekaniikka perustuu. Kussakin kortissa on erikseen markkina-arvo, kansa, artifact ja tapahtuma - ja ainoastaan yhden näistä voi kerrallaan käyttää. Peli on täynnä historiallisia yksityiskohtia ja siksi myös kaikkien sääntöjen opettelu vaatii aikaa.
Pelaajamäärästä riippuen kukin pelaaja pääsee ohjaamaan vähintään kahta eri kansaa kerrallaan ja jokaisen vuoron aluksi pelaajat määrittelevät mitä kansat tekevät. Vaihtoehtoja on useita - tuottaminen, kaupankäynti, liikkuminen, jne. Mielenkiintoiseksi pelin tekee se, että kansoille ehtii tehdä vain yhden toimenpiteen vuorossa vaikka tarvetta ja halua olisi usein tehdä enemmänkin. Sotiminen, luonnonkatastrofit ja suurvaltojen vaihtuvuus voivat tapahtua kuten historiassakin.
Pamir
Pamir on vuoristo Keski-Aasiassa Tienšan-, Karakorum-, Kunlun- ja Hindukuš-vuoristojonojen yhtymäkohdassa. Vuoristo tunnetaan myös kiinalaisella nimellä Congling.
Pamir-vuoret ovat peittyneenä lumeen läpi vuoden, talvet ovat kylmiä ja kesät lyhyitä ja viileitä. Vuosittain sataa noin 130 mm, mikä tukee aluskasvillisuutta, mutta harvoja puita.
Talousjärjestelmä
Talousjärjestelmä on mekanismi, joka käsittelee tuotteiden ja palveluiden tuotantoa, jakamista ja kulutusta jossakin yhteiskunnassa. Talousjärjestelmä muodostuu ihmisistä, organisaatioista ja niiden suhteista. Se pyrkii ratkaisemaan taloustieteessä käsiteltäviä ongelmia, kuten niukkojen resurssien allokoinnin.
Talousjärjestelmät ovat usein kiinteä osa poliittista järjestelmää tai ideologiaa, ja joissain tapauksissa näitä on vaikea erottaa toisistaan.
Erilaisia talousjärjestelmiä aakkosjärjestyksessä:
Cunene
Cunene on Angolan maakunta, joka sijaitsee maan eteläosassa. Sen pinta-ala on 77 000 km² ja siellä asuu noin 965 000 ihmistä. Maakunnan pääkaupunki on Ondjiva.
Cunene sijaitsee Kunenejoen, joka toimii Angolan ja Namibian rajajokena, pohjoispuolella.
Ladislav Lubina
Ladislav Lubina (s. 11. helmikuuta 1967 Dvur Kralove nad Labem, Tšekkoslovakia) on tšekkiläinen jääkiekkoilija. Pelipaikaltaan hän on laitahyökkääjä.
Lubina aloitti uransa Tšekkoslovakian sarjassa HC Pardubicessa, jossa hän pelasi kaudet 1984–1986. Kaksi seuraavaa kautta hän pelasi Dukla Jihlavassa, jonka jälkeen hän palasi kausiksi 1988–1991 Pardubiceen. Seuraavan kauden hän aloitti Lahden Reippaassa, mutta siirtyi kahden pelatun ottelun jälkeen Saksaan ESV Kaufbeureniin. Kaufbeurenissa Lubina pelasi kauteen 1993–1994 saakka, jolloin siirtyi kesken kauden Pardubiceen ja vielä saman kauden aikana Sveitsiin. Kaudella 1994–1995 hän pelasi Sveitsissä ja Saksassa, kunnes siirtyi loppukaudeksi takaisin Pardubiceen, missä pelasi tällä kertaa aina kevääseen 1997 saakka. Seuraavaksi hän pelasi kaksi kautta Tšekin Extraliigan HC Trinecissä, minkä jälkeen hän palasi Pardubiceen. Hän siirtyi Pardubicesta kesken kauden 2004–2005 loppukaudeksi Dukla Jihlavaan, mutta palasi kaudeksi 2005–2006 jälleen Pardubiceen.
Minnesota North Stars varasi Lubinan NHL:ään 1985 varaustilaisuuden 11. kierroksella numerolla 216. Hän voitti Tšekkoslovakian liigan maalikuninkuuden kaudella 1990–1991. Maajoukkueurallaan hän edusti Tšekkoslovakian maajoukkuetta 1992 talviolympialaisissa, joissa joukkue otti olympiapronssin. Hän oli mukana myös vuosien 1990, 1991 ja 1992 MM-kisoissa, mistä saaliina oli kaksi pronssia.
Screaming for Vengeance
Screaming For Vengeance on heavy metal -yhtye Judas Priestin kahdeksas studioalbumi, joka julkaistiin heinäkuussa 1982. Albumi myi Yhdysvalloissa kaksinkertaisesti platinaa ja se on yhtyeen kaupallisesti menestynein albumi. Levyn tunnetuimmat kappaleet ovat "You've Got Another Thing Comin’" ja "Electric Eye".
Kaikki kappaleet kirjoittanut Tipton/Halford/Downing, paitsi "(Take These) Chains (Bob Halligan).
Selim Segerstam
Selim Segerstam (alk. Sigfrids; 9. huhtikuuta 1904 Sokaluoto, Uusikaarlepyy – 2. lokakuuta 1963 Helsinki) oli suomalainen säveltäjä ja musiikinopettaja. Hän suoritti kansakouluopettajatutkinnon Uudenkaarlepyyn seminaarissa vuonna 1926. Opintoja hän suoritti myös nykyisessä Sibelius-Akatemiassa. Opettajana hän toimi Uudenkaarlepyyn, Vaasan seminaareissa sekä Helsingin ruotsinkielisessä kansakoulussa vuodesta 1947 lähtien. Segerstam oli aktiivinen kuoronjohtaja ja johti useita kuoroja. Hän sävelsi melodisia kuoro- ja yksinlauluja ja sovitti kansanlauluja kuoroille.
Segerstam laati laulukirjan "Vår sångbok", joka ilmestyi vuonna 1952, ja jota suurten ikäluokkien ruotsinkieliset oppilaat lauloivat koulussa.
Selim Segerstam oli kapellimestari Leif Segerstamin isä.
Taitolentokone
Taitolentokone on erityisesti taitolentoa varten suunniteltu tai koululentokone, joka sopii erityisen hyvin taitolentoon.
Taitolentokoneiksi on kutsuttu sellaisia liikehtimiskykyisiä lentokoneita, joilla tehdään taitolennon liikkeitä lajin kilpailuissa ja yleisönäytöksissä. Taitolento alkoi 1920-luvulla, sitä ennen lentokone oli niin erikoinen ilmestys, että sitä tultiin katsomaan vaikkei se lentäisi lainkaan. 1930-luvulla sotilasilmailun noustessa taitolento tuli voimallisemmin esille. Vasta 1990-luvulla lentonäytösten järjestämisen vähentyessä kustannusten ja turva- ym. määräysten takia taitolento on vähentynyt julkisuudessa vaikka alan harrastajia on enemmän kuin aiemmin.
1980-luvulle asti useimmat taitolentokoneet olivat kaksitasoisia. Sen jälkeen lähes kaikki huippukoneet ovat olleet yksitasoisia.
1930-luvulta nykyaikaan kuuluisia taitolentokoneita ovat olleet:
Geof Darrow
Geoffrey ”Geof” Darrow (s. 21. lokakuuta 1955, Iowa) on yhdysvaltalainen sarjakuvapiirtäjä ja suunnittelija (designer).
Opiskeltuaan Chicagossa American Academy of Fine Arts -taidekoulussa hän jatkoi opintojaan Hanna-Barberan animaatiostudiolla. Vuonna 1982 hän tapasi tunnetun ranskalaisen sarjakuvan tekijän Mœbiuksen Tron-elokuvan tekemisen yhteydessä. Kaksi vuotta myöhemmin he tekivät yhdessä grafiikkakansion "La Cité Feu", joka myöhemmin julkaistiin englanniksi albumina nimellä "City of Fire." Darrowin piirrostyylissä näkyvät selvästi eurooppalaiset vaikutteet ja häntä voidaankin pitää amerikkalaisena ligne clairen edustajana. Ruudut ovat täynnä yksityiskohtia ja niissä on sekoitettu japanilaisen populaarikulttuurin ja 1950-luvun americanan osasia.
Vuonna 1990 hän teki yhdessä piirtäjä ja kirjoittaja Frank Millerin kanssa kolmiosaisen sarjakuvaromaanin Hard Boiled. Se pohjautui osittain Philip K. Dickin romaaniin "Do Androids Dream of Electric Sheep?" (suom. "Palkkionmetsästäjä"). Hardboiled oli nostalgisen science fictionin, vainoharhaisuuden ja äärimmäisen väkivallan visuaalisesti tehokas yhdistelmä.
Darrow ja Miller tekivät yhdessä myös sarjakuva-albumin "Iso heppu ja Rusty robottipoika (Big Guy and Rusty the Boy Robot)" vuonna 1996. Siinä sankarit pelastavat Tokion jättimäisen liskon kynsistä. Sankaruus on kuvattu kätketyn ironisin sävyin. Nämä sävyt hävisivät sarjakuvasta tehdyssä animaatiosarjassa Jätti-robotti ja punapää, joka esitettiin Suomessakin.
Vuonna 1993 ja 1994 Darrow laati kuvituksen roolipelisarjaan "Underground" (Mayfair Games Inc.)
Kaikissa kolmessa "Matrix"-elokuvassa Darrow oli mukana konseptisuunnittelijana (conceptual designer). Hänen visuaalinen tyylinsä näkyy parhaiten kohtauksessa, jossa Neo herää biomekaanisesta unestaan. Neon kimppuun hyökkäävä hyönteismäinen kone on tyypillinen Darrowin kuvittelema monesta eri elementistä (näytöt, metallinivelet, putket) kasattu mekanoidi.
Darrow oli tekemässä lyhytikäistä Matrix-sarjakuvaa. Hän on piirtänyt kansikuvia sarjakuviin "Concrete, Transmetropolitan" ja Andrew Vachssin" Cross". Hän on myös mukana Doc Frankensteinen tekijätiimissä (kirjoittanut Wachowskin veljekset, piirtänyt Steve Skroce).
Darrow kirjoittaa itse sarjakuvaansa "Shaolin Cowboy" (julkaisija Burlyman Entertainment)
Royal Academy of Music
Royal Academy of Music on Lontoon yliopistoon kuuluva korkeakoulu (vuodesta 1999), joka on yksi johtavia musiikinalan oppilaitoksia maailmassa. Sen perusti lordi Burghersh vuonna 1822, ja vuonna 1830 Yrjö IV myönsi sille kuninkaallisen valtakirjan ""musiikin tieteen vaalimisen edistämiseksi"".
Oppilaitoksessa opiskelee nykyisin jazzia, esiintymistä, sävellystä, musiikkiteatteria ja oopperaa opiskelijoita yli 50 maasta. Yhteensä opiskelijoita on 730, heistä 310 perustutkinnon suorittajia ja 420 jatko-opiskelijoita.
Koulussa on laaja kirjasto, joka sisältää yli 160 000 nidettä ja laajan vanhojen alkuperäisnuottikäsikirjoitusten kokoelman, johon kuuluu muun muassa Henry Purcellin ja Thomas Tallisin teoksia. Akatemialla on omistuksessaan myös harvinaisia soittimia kuten satoja vuosia vanhoja stradivarius-viuluja.
Killing Machine
Killing Machine on heavy metal -yhtyeen Judas Priestin suosituimpia albumeita. Se julkaistiin vuoden 1978 marraskuussa. Yhdysvalloissa albumi julkaistiin seuraavassa maaliskuussa nimellä Hell Bent for Leather, koska levy-yhtiö Columbia ei pitänyt alkuperäisen nimen väkivaltaisesta soundista. USA-versiolla ollut bonuskappale, Fleetwood Mac -cover The Green Manalishi (With The Two-Pronged Crown)" nousi vakiokappaleeksi yhtyeen keikkaohjelmistoon. Muita tunnettuja kappaleita ovat "Hell Bent for Leather" ja "Delivering The Goods". Albumista julkaistiin vuonna 2001 remasteroitu versio kahden bonuskappaleen kera. Toinen näistä, "Fight For Your Life", ei läpäissyt yhtyeen seulaa tälle albumille, mutta Priest käytti kappaleesta myöhemmin joitain osia "Defenders of the Faith" -levyn kappaleessa "Rock Hard, Ride Free". Toinen bonuskappale on liveversio "Screaming for Vengeance" -levyn kappaleesta "Riding on the Wind".
Ticino
Ticino (virallisesti , ) on Sveitsin italiankielisessä osassa sijaitseva maan eteläisin kantoni. Sen pääkaupunki on Bellinzona. Kantoni on saanut nimensä alueen poikki virtaavasta Ticinojoesta.
Ticino rajoittuu pohjoisessa Valais’n, Urin ja Graubündenin kantoneihin. Lännessä, etelässä ja kaakossa rajanaapurit ovat italialaiset Piemonten ja Lombardian alueet. Kantonin pohjoisosa on Alppien vuoristoa; kantonin korkein kohta on Rheinwaldhorn (3 402 m mpy.). Eteläosa on Sveitsin matalinta aluetta: Lago Maggiore- ja Luganojärvi ovat pari sataa metriä merenpinnan yläpuolella. Eteläosassa onkin melkein välimerellinen ilmasto.
Ticino oli keskiajalla hallinnollisesti ja kulttuurillisesti osa Milanoa, kunnes alue 1400- ja 1500-lukujen sotien seurauksena liitettiin Sveitsin valaliittoon.
Asutus on vahvasti keskittynyt alueen eteläosaan, jossa Välimeren vaikutus, niin ilmaston kuin kulttuurinkin suhteen, näkyy vahvana. Vuoden 2016 lopulla Ticinossa oli 354 375 asukasta.
Kantoni on italiankielinen: 88 prosenttia asukkaista käyttää italiaa pääkielenään (vuonna 2014). Kantonin asukkaista oli vuonna 2014 katolisia oli 69 prosenttia.
Ticino koostuu 115 kunnasta, joista asukasluvultaan pienin on Corippo (14 asukasta 31.12.2016). Kantonin kaupungit eli yli 10 000 asukkaan kunnat ovat:
Suurien korkeuserojen ja monien jokien ansiosta Ticinossa on useita patojärviä ja vesivoimalaitoksia. Maatalous on pohjoisessa lähinnä karjanhoitoa ja etelässä viininviljelyä. Muita viljelykasveja ovat maissi, perunat, tupakka ja vihannekset. Suurin elinkeino on matkailu; matkailijoiden yöpymisiä oli kantonissa vuonna 2015 noin 2,2 miljoonaa. Matkailu keskittyy kesään: houkuttimina ovat järvet, aurinko ja vaellukset alppiniityillä. Kesämatkailun keskuspaikka on Ascona. Sveitsin kolmanneksi suurimpana pankkikeskuksena Lugano on kantonin liike-elämän keskus.
Kantonin työpaikoista 75 prosenttia oli vuonna 2014 palvelusektorilla. Työpaikoista oli teollisuudessa 24 prosenttia ja alkutuotannossa yksi prosentti.
Sveitsin pohjois-eteläsuuntaiset valtaväylät, moottoritie A2 sekä Gotthardin rautatie, Pohjois-Sveitsistä Italiaan kulkevat Gotthardin maantie- ja rautatietunnelien kautta, Ticinojoen vartta kantonin halki. Moottoritie A13 johtaa Moesajoen vartta koilliseen Graubündeniin.
Luganossa on alueellinen lentoasema. Tilo-junayhtiö hoitaa alueellisen rautatieliikenteen.
Derval O’Rourke
Derval O’Rourke (s. 28. toukokuuta 1981 Cork) on irlantilainen pika-aitajuoksija.
O’Rourke sai Izmirin universiadeissa 2005 pronssia 100 metrin aitajuoksussa ja 4 × 100 metrin viestissä. Moskovan MM-hallikisoissa 2006 hän voitti 60 metrin aitajuoksussa maailmanmestaruuden maansa ennätysajalla 7,84. Aikaisemmin hän ei ollut edennyt aikuisten arvokisoissa välieriä pidemmälle. Göteborgin EM-kilpailuissa 2006 hän sai 100 metrin aitojen jaettua hopeaa uudella Irlannin ennätyksellä 12,72. Hän juoksi myös 4 × 100 metrin viestissä, jossa joukkue teki uuden Irlannin ennätyksen 44,38.
Torinon EM-hallikisoissa 2009 O’Rourke saavutti 60 metrin aitajuoksussa pronssia ajalla 7,97. Berliinin MM-kilpailuissa 2009 hän oli 100 metrin aitojen neljäs ja juoksi Irlannin ennätykseksi 12,67. Barcelonan EM-kilpailuissa 2010 hän sai hopeaa 100 metrin aidoissa ajalla 12,65, joka on myös uusi Irlannin ennätys. Pariisin EM-hallikisoissa 2011 hän oli 60 metrin aitojen neljäs ajalla 7,96. Saman vuoden Daegun MM-kilpailuissa hän selviytyi välieriin, muttei juossut niissä loukattuaan pohkeensa alkuerissä. Lontoossa 2012 hän selviytyi ensimmäisen kerran olympiatasolla välieriin. Göteborgin EM-hallikilpailuissa 2013 hän sijoittui 60 metrin aitajuoksussa alun perin neljänneksi, mutta nousi pronssille kilpailun voittajan Nevin Yanıtin jäätyä kiinni dopingista.
O’Rourke on voittanut Irlannin mestaruuden 60 metrin aitajuoksussa sisäradoilla vuosina 1999–2006, 2010 ja 2012 sekä 100 metrin aitajuoksussa vuosina 2001, 2002, 2004–2008, 2010 ja 2011.
O’Rourke on 176 senttimetriä pitkä ja painaa 55 kilogrammaa.
Natallja Mih’nevitš
Natallja Vjatšaslavauna Mih’nevitš (o.s. H’araneka, , , s. 25. toukokuuta 1982, Nevinnomyssk, Stavropolin aluepiiri, Venäjän SFNT, Neuvostoliitto) on valkovenäläinen kuulantyöntäjä. Hän on jäänyt kahdesti kiinni dopingin käytöstä ja menettänyt useita arvokisamitaleitaan dopingin takia.
Vuonna 1999 Mih’nevitš saavutti alle 18-vuotiaiden MM-kisoista hopeaa, vuonna 2000 alle 20-vuotiaiden MM-kisoista pronssia ja vuonna 2001 alle 20-vuotiaiden EM-kisoista kultaa. Aikuisten arvokisoissa hän pääsi loppukilpailuun ensi kertaa 2004 Ateenan olympialaisissa, missä hän sijoittui viidenneksi. Vuonna 2005 hän oli Helsingin MM-kisoissa kahdeksas ja voitti universiadien kilpailun. Monacossa käydyssä hän oli kolmas. 2006 Moskovan MM-hallikisoista hän voitti kultamitalin tuloksella 19,84 ja kesällä 2006 hän voitti Göteborgin EM-kilpailuissa kultaa tuloksella 19,43. Lisäksi hän voitti työnnettyään 19,81.
Pekingin olympialaisissa 2008 Mih’nevitš sijoittui alun perin hopealle tuloksella 20,28. Hänen suorituksensa kuitenkin hylättiin vuonna 2016 kun hänen Pekingin olympialaisissa antamansa dopingnäytteen uusintatutkimuksessa paljastui dopingin käyttö. Hän sai tapauksesta kahden vuoden kilpailukiellon ajalle 4.7.2016–3.7.2018 ja hänen tuloksensa hylättiin takautuvasti aikaväliltä 16.8.2008–15.8.2010. Hylkäyksen takia hän menetti vuonna 2010 saavuttamansa Barcelonan EM-kisojen hopean ja Dohan MM-hallikisojen pronssin. Lisäksi hän oli ollut Berliinin MM-kilpailuissa 2009 neljäs ja saman vuoden kolmas. Daegun MM-kilpailuissa 2011 ja Lontoon olympialaisissa 2012 Mih’nevitš oli yhdestoista.
Huhtikuussa 2013 Mih’nevitš jäi kiinni dopingin käytöstä ja sai kahden vuoden kilpailukiellon ajalle 12.4.2013–11.4.2015. Pekingin MM-kilpailuissa 2015 hän sijoittui kahdeksanneksi.
Mih’nevitš on 180 senttimetriä pitkä ja painaa 81 kiloa. Hänen ennätyksensä ulkoradoilla on 20,70, minkä hän työnsi Hrodnassa 8. heinäkuuta 2008. Hän on naimisissa valkovenäläisen kuulantyöntäjän Andrei Mih’nevitšin kanssa.
Oopperametalli
Oopperametalli-käsite syntyi metallimusiikin ja dramaattisen klassisen laulutavan symbioosina. Oopperametalli voi myös sisältää klassisia elementtejä, soittimia (esim. sello, viulu ja/tai piano) ja tyylittelyjä luoden näin sinfoniaallisen kokonaisuuden. Tämä käsite on jäänyt voimaan kansan suuhun, ja vaikka se kuvaakin vain osaksi musiikkityyliä, on siitä jäänyt pysyvä sanonta.
Nightwishin yhteydessä tätä ilmaisua on käytetty laajimmin, johtuen yhtyeestä sittemmin erotetun Tarja Turusen klassisen laulajan tyylistä. Myös muita yhtyeitä, kuten After Foreveria, Apocalypticaa, tai Therionia, on kutsuttu oopperametalliyhtyeeksi.
Live/Dead
Live/Dead on vuonna 1969 julkaistu Grateful Deadin livealbumi. Albumin kappaleet on taltioitu useammasta eri konsertista.
Kappaleet "Dark Star" ja "St. Stephen" ovat Fillmore Westin konsertista 27. helmikuuta 1969 ja "Death Don't Have No Mercy", "Feedback" ja "And We Bid You Goodnight" Fillmore Westin konsertista 2. maaliskuuta 1969. Kappaleet "The Eleven" ja "Turn On Your Love Light" ovat Avalon Ballroomin konsertista 26. tammikuuta 1969. Toisin kuin myöhempinä vuosina, vuoden 1969 alussa Grateful Deadin konserttiohjelmassa oli vaihtelua vähän. He improvisoivat kappaleiden "Dark Star"/"St. Stephen"/"The Eleven" yhdistelmää useita kertoja viikossa ja tutkivat laajalti kappaleiden mahdollisuuksia.
Kosketinsoittaja Tom Constanten oli tällä levyllä viimeistä kertaa mukana Grateful Deadin kokoonpanossa.
Pertti Nieminen (urheilija)
Pertti Ilmari ”Pepita” Nieminen (9. joulukuuta 1936 Hämeenlinna – 9. marraskuuta 2016 Turku) oli suomalainen jääkiekkohyökkääjä ja -valmentaja.
Nieminen aloitti uransa HPK:ssa vuonna 1952. Kerhossa hän pelasi kuusi kautta ennen siirtymistään TPS:aan. Hän oli turkulaisten ensimmäisiä hankintoja muualta Suomesta. Turussa Nieminen pelasi uransa loppuun, vuoteen 1971. Kahtena viimeisenä kautena hän toimi TPS:n pelaajavalmentajana ja myöhemmin pelkkänä valmentajana. Nieminen pelasi SM-sarjaurallaan 211 ottelua ja teki pisteet 135+57.
Nieminen pelasi maajoukkueessa 82 kertaa tehoin 27+8. MM-kisoissa hän pelasi viidesti ja olympialaisissa kerran.
Jalkapallossa Nieminen voitti SM-hopeaa TPS:ssa vuonna 1960.
Pertti Niemisen veli Antero Nieminen pelasi jääkiekkoa maalivahtina HPK:ssa.
Heino Pulli
Heino Vihtori ”Hepa” Pulli (22. maaliskuuta 1938 Sortavalan mlk – 11. huhtikuuta 2015 Tampere) oli suomalainen jääkiekkohyökkääjä. Koovee on jäädyttänyt Pullin pelinumeron 10.
Pulli oli miesten SM-sarjan 1950- ja 1960-lukujen pelätyimpiä maalintekijöitä kovan lyöntilaukauksensa ansiosta. Hän pelasi koko uransa Kooveessa, jossa oli voittamassa seuran ainoata Suomen mestaruutta vuonna 1968. Pulli lopetti uransa mestaruuteen. Hän teki SM-sarjassa pelaamissaan 190 ottelussa tehot 173+77.
Pulli edusti maajoukkuetta Squaw Valleyn 1960 ja Innsbruckin 1964 talviolympialaisissa sekä viisi kertaa MM-kilpailuissa. Vuoden 1962 MM-kilpailuista Pullin edustama Suomi voitti maan historian ensimmäisen aikuisten arvokisamitalin, EM-hopean. Maaotteluita hänelle kertyi yhteensä 118 ja pisteitä näissä 64+19.
Pulli kuoli 77-vuotiaana pitkän sairastamisen jälkeen 11. huhtikuuta 2015.
Myös Heino Pullin veljet Kalevi ja Markku pelasivat jääkiekkoa SM-tasolla.